Першага верасня ў бібліятэцы № 14 імя Ф. Багушэвіча адбыўся ўрок “Скарынаву кнігу ў вечнасць пусціць…”, прысвечаны Дню ведаў і 500-годдзю беларускага кнігадрукавання. 2017 год у нашай краіне праходзіць пад зоркай Скарыны. Невыпадкова павіншаваць навучэнцаў 8-9-ых класаў гімназіі № 27 прыйшоў намеснік дырэктара Нацыянальнай бібліятэкі Рэспублікі Беларусь, культуролаг, даследчык, аўтар шматлікіх кніг, прысвечаных Ф.Скарыне, Алесь Аляксандравіч Суша.